stanford-oval/wikipedia huggingface dataset:
Tommy James and the Shondells
Aiheesta muualla

Yhtyeen viralliset kotisivut
Tuomaanlampi

Tuomaanlampi voi tarkoittaa seuraavia:
Tuomaanlampi, lampi Jyväskylässä
Tuomaanlampi, lampi Kuhmossa
Tuomaanlampi, lampi Rautalammilla
Tuomaanlampi, lampi Rautavaaralla
Tuomaanlampi, lampi Sodankylässä
Tuomaanlampi, lampi Sotkamossa
| --- | --- |
: Tämä on täsmennyssivu, jolla luetellaan useita samannimisiä järviä.
Friedrich Hildebrandt

Friedrich Hildebrandt
Friedrich Hildebrandt (19. syyskuuta 1898 Kiekindemark, Mecklenburg, Saksa – 6. marraskuuta 1948 Landsberg am Lech, Baijeri, Saksa) oli SS-kenraali, natsien aluejohtaja eli Gauleiter ja tuomittu sotarikollinen.
Nuoruudessaan hän oli maatyöläinen. Hän liittyi Saksan kansallissosialistiseen puolueeseen varhain, ja hänestä tuli Mecklenburgin Gauleiter. Hän oli samassa virassa myös Lyypekissä. Hän oli myös vartijana Dachaun keskitysleirillä. Sodan jälkeen hän jäi liittoutuneiden vangiksi. Hänet asetettiin syytteeseen Dachaun oikeudenkäynneissä sekä ilmavoimien henkilöstön oikeudenkäynnissä ja tuomittiin kuolemaan sotarikoksista. Hänet hirtettiin Landsbergin vankilassa 1948.
Työmaavalaisin

Perinteinen hehkulampulla varustettu työmaavalaisin eli ”roikka”.
Työmaavalaisin, työmaavalo tai roikka on siirrettävä valaisin, joka on suunniteltu työkohteen valaisemiseen esimerkiksi rakennus- tai asennustyömaalla, jossa muuta valaistusta ei ole tarpeeksi tai lainkaan saatavilla. Työmaavalaisin voi käyttää verkkovirtaa tai toimia paristolla tai akulla. Työmaavalaisimeen voi liittyä jalusta, jonka avulla valaisimen korkeutta ja suuntausta voi säätää. Työmaavalaisimet soveltuvat yleensä myös ulkokäyttöön ja muihin vaativiin oloihin ja ovat siksi koteloinniltaan hyvin suojaavia esimerkiksi roiskeveden suhteen.
Tyyppeinä voivat olla halogeenivalaisin ja LED-valaisin, aiemmin käytettiin hehkulamppuja.
Halogeenivalaisin

Perinteiseen hehkulamppuun verrattuna halogeenivalaisimen etuna on kirkkaampi valo.
LED-valaisimet

LED-valaisimet ovat syrjäyttämässä halogeenivalaimet. Nykyaikaiset LED-valaisimet ovat halogeenivalaisimia valovoimaisempia ja kuluttavat vähemmän virtaa, joten on kyetty kehittämään myös akkukäyttöisiä työmaavalaisimia sähköttömiin kohteisiin tai helppoon siirtelyyn. Led-valaisimet sietävät tärinää paremmin kuin halogeenivalot.
Kartion tai sylinterin muotoisten perinteisten roikkavalojen sijaan LED-työmaavalaisimet ovat usein suorakulmaisen levyn muotoisia valopaneeleita, jotka on saranoitu U-malliseen pidikkeeseen. Levyn taustapuolella on jäähdytysripoja. 2010-luvulla markkinoille on tullut myös työmaakohteen tasaiseen yleisvalaistukseen tarkoitettuja tehokkaita LED-valonauhoja.
Työmaavalaistuksen määräykset ja ohjeet

Suomessa työmaavalaistusta säätelevät työturvallisuuslain 34. pykälä, työturvallisuusasetuksen 205/2009 26. pykälä sekä standardi SFS-EN 12464-1 vuodelta 2011 ja sitä soveltavat ST-kortit.
LED-työmaavalaisimia jalustalla.
Friedrich Hornemann

Friedrich Conrad Hornemann (15. syyskuuta 1772 Hildesheim, Pyhä saksalais-roomalainen keisarikunta (nyk. Saksa) – helmikuu 1801) oli saksalainen tutkimusmatkailija.
Hornemann opiskeli teologiaa ja osasi arabiaa, kun hän tarjosi palvelujaan Lontoossa sijaitseelle yhdistykselle, jonka tavoitteena oli Afrikan sisäosien tutkiminen. Hornemann lähetettiin tutkimusmatkalle syyskuussa 1793. Muslimiksi naamioituneena Hornemann liittyi Kairossa muslimiksi kääntyneen saksalaisen oppaansa Frendenburghin kanssa karavaaniin, joka oli paluumatkalla Maghrebin alueelle. Hornemann väitti olevansa mamelukki selityksenä vaaleasta ihostaan ja heikosta arabian taidostaan. Hornemann ja Frendenburgh olivat ensimmäiset eurooppalaiset, jotka naamioituivat onnistuneesti itsensä muslimeiksi.
Marraskuussa 1798 matkakunta saavutti nykyisen Libyan alueella olevan Murzukin, jossa Frendenburgh kuoli. Kesäkuussa 1799 Hornemann matkusti Tripoliin lähettääkseen muistiinpanonsa Lontooseen. Seuraavana päämääränä Hornemannilla oli matkustaa Tšadjärvelle ensimmäisenä eurooppalaisena ja sieltä edelleen Katsinan hausakaupungiin ja lopulta Guineanlahdelle. Hornemannista ei kuultu mitään vuosien 1800–1819 aikana. Lopulta kävi ilmi, että hän oli päässyt Katsinaan ja kuollut tämän jälkeen pienessä Bokanin kylässä helmikuun alussa 1801.
Hornemannin laatimissa päiväkirjoissa oli paljon tietoa keskisen ja läntisen Saharan maastosta ja ihmisistä. Hänen viimeisestä matkastaan ei jäänyt mitään materiaalia jälkipolville.
Finnhits 2012

Finnhits 2012 on Dannyn, Einin, Frederikin, Tapani Kansan ja Virve Rostin vuoden 2012 loppupuolella tekemä konserttikiertue. Joulukuuhun mennessä kiertue oli kerännyt jo 30 000 ihmisen yleisön ja useita konsertteja oli myyty loppuun, joten sitä päätettiin jatkaa vuoden 2013 puolella. Alkuvuodesta 2013 konserttikiertueen ilmoitettiin siirtyvän saman vuoden syksyyn. Myöhemmin ilmoitettiin, että kiertue perutaan kokonaan. Syynä olivat erimielisyydet "kustannusrakenteista".
Kiertueen konserttipaikat ja päivämäärät

23.11. Jyväskylän Paviljonki Jyväskylä
24.11. Seinäjoki Areena Seinäjoki
25.11. Savonlinnasali Savonlinna
26.11. Finlandia-talo Helsinki
27.11. Finlandia-talo Helsinki
29.11. Kuopio-halli Kuopio
30.11. Joensuu Areena Joensuu
1.12. Lappi-Areena Rovaniemi
4.12. Logomo Turku
5.12. Sibeliustalo Lahti
7.12. Karhuhalli Pori
8.12. Logomo Turku
12.12. Jyväskylän Paviljonki Jyväskylä
13.12. Konsertti- ja kongressitalo Mikaeli Mikkeli
14.12. Teatria Oulu
15.12. Himos Areena Jämsä
Aiheesta muualla

Savon Sanomat - Finnhits 2012 korkkasi Kuopion (Arkistoitu – Internet Archive)
Focus (albumi)

| Focus Cynic |
| --- | --- | --- |

Studioalbumin tiedot
 Äänitetty : 1993, Morrisound Recording
 Julkaistu: 14. syyskuuta 1993
 Tuottaja(t): Scott Burns & Cynic
 Tyylilaji: tekninen death metal progressiivinen metalli fuusiojazz
 Kesto: 36:14 72.29 (remaster)
 Levy-yhtiö: Roadrunner
Cynicin muut julkaisut
|   | Focus 1993 | Traced in Air 2008 |
Focus on amerikkalaisen Cynicin vuonna 1993 julkaistu ensimmäinen studioalbumi. Sen seuraaja, Traced in Air, julkaistiin vasta 15 vuotta myöhemmin yhtyeen jäätyä tauolle.
Kappalelista

Kaiken musiikin säveltänyt Cynic ja sanoittanut Paul Masvidal
Veil of Maya – 5.23
Celestial Voyage – 3.40
The Eagle Nature – 3.30
Sentiment – 4.23
I'm But a Wave to... – 5.30
Uroboric Forms – 3.32
Textures – 4.42
How Could I – 5.29
Remasteroidun version bonuskappaleet
Veil of Maya – 5.22 (2004 Remix)
I'm But a Wave to... – 5.21 (2004 Remix)
How Could I – 6.20 (2004 Remix)
Portal: Cosmos – 4.21
Portal: The Circle's Gone – 5.20
Portal: Endless Endeavors – 9.56
Arviot

Allmusic:
Metal Storm: 9.7/10
Sputnikmusic:
Aiheesta muualla

Focus (albumi) Discogsissa. (englanniksi)
Albumi Focus (albumi) Encyclopaedia Metallum -sivustolla (englanniksi)
Twilight

Wikisanakirjassa on tähän liittyvä sananselitys: .
Twilight voi tarkoittaa ainakin seuraavia:
Kirjat

Houkutus (Twilight ), Stephenie Meyerin kirjasarja
Houkutus (Twilight), samannimisen kirjasarjan ensimmäinen osa
Elokuvat

Twilight, vuonna 1998 ensi-iltansa saanut elokuva
Twilight-elokuvasarja:
Twilight – Houkutus, sarjan ensimmäinen osa vuodelta 2008
Twilight – Uusikuu, sarjan toinen osa vuodelta 2009
Twilight – Epäilys, sarjan kolmas osa vuodelta 2010
Twilight – Aamunkoi, osa 1, sarjan neljäs osa vuodelta 2011
Twilight – Aamunkoi, osa 2, sarjan viides osa vuodelta 2012
Musiikki

Twilight, yhdysvaltalainen black metal -yhtye
Twilight, Blue Systemin albumi vuodelta 1989
Twilight, Twilight – Houkutus -elokuvan soundtrack vuodelta 2008
New Moon, Twilight – Uusikuu -elokuvan soundtrack vuodelta 2009.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Twilight”, voi hakea sivunnimihaulla, laajalla sivunnimihaulla tai tekstihaulla.
Tähtikirjaajat

| Tähtikirjaajat |
| --- | --- |
 Kuusentähtikirjaaja (Pityogenes chalcographus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Yläheimo::  Kärsäkäsmäiset Curculionoidea
Heimo::  Kärsäkkäät Curculionidae
Alaheimo::  Kaarnakuoriaiset Scolytinae
Tribus::  Ipini
Suku::  Tähtikirjaajat Pityogenes  Bedel, 1888
Katso myös
   Tähtikirjaajat Wikispeciesissä   Tähtikirjaajat Commonsissa 
Infobox OKNimi-testi OK: 
Tähtikirjaajat (Pityogenes) on kovakuoriaisten lahkoon kuuluva kaarnakuoriaissuku. Sukuun kuuluvien lajien määrä vaihtelee eri lähteissä.
Sukuun kuuluvia lajeja

Kuusentähtikirjaaja (Pityogenes chalcographus)
Idäntähtikirjaaja (Pityogenes irkutensis)
Pityogenes bistridentatus
Tunturitähtikirjaaja (Pityogenes saalasi)
Lounaantähtikirjaaja (Pityogenes trepanatus)
Nelihammaskirjaaja (Pityogenes quadridens)
Kaksihammaskirjaaja (Pityogenes bidentatus)
Aiheesta muualla

Laji.fi: Tähtikirjaajat (Pityogenes)
ITIS: Pityogenes (englanniksi)
Bug Guide: Genus Pityogenes (englanniksi)
Insect Images: Pityogenes (kuvia) (englanniksi)
University of Michigan, Animal Diversity Web (ADW): Pityogenes (englanniksi)
Pherobase: Semiochemicals of Genus Pityogenes (englanniksi)
Tuomisen kivimuuri

| Tuomisen kivimuuri |
| --- | --- |

Sijainti:  Tuomiokirkonkatu 3, Jussinkylä, Tampere
Koordinaatit:  61.50304°N, 23.76880°E
Rakennustyyppi:  asuintalo
Valmistumisvuosi:  1914
Suunnittelija:  Birger Federley
Rakennuttaja:  Karl Arvid Tuominen
Tyylisuunta:  jugend
Kerrosluku:  4
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tuomisen kivimuuri on Tampereen Jussinkylässä, Tuomiokirkonkadun pohjoispäässä Tampereen tuomiokirkon vieressä sijaitseva jugendtyylinen nelikerroksinen asuintalo, jonka on suunnitellut arkkitehti Birger Federley. Kolmessa vaiheessa rakennetun talon rakennutti rakennusmestari Karl Arvid Tuominen, jonka mukaan talo sai myös nimensä. Talon viimeinen rakennusvaihe valmistui 1914. Talossa on 38 asuinhuoneistoa ja neljä liikehuoneistoa.
Talo on suojeltu rakennustaiteellisin ja maisemallisin perustein.
Finnhits 8

| Finnhits 8 Eri esittäjiä |
| --- | --- | --- |

Kokoelmalevyn tiedot
 Julkaistu: 1978
 Formaatti: LP-levy (FTV 9)   C-kasetti (FMK 9)    CD-levy (5050466-6301-2-4)
 Tyylilaji: iskelmä, poprock, pop
 Kesto: 53.39
 Levy-yhtiö: Oy Finnlevy Ab
 Levymerkki: Finnlevy
Muut kannet
   Albumin takakansi.
Finnhits-sarjan muut julkaisut
| Finnhits 7 1978 | Finnhits 8 1978 | Finnhits 9 1979 |
Finnhits 8 on suomalaisia iskelmiä sisältävän Finnhits-albumisarjan kahdeksas kokoelma-albumi vuodelta 1978. Albumi julkaistiin Finnlevy-levymerkillä LP-levynä ja C-kasettina. Vuonna 2003 albumi julkaistiin CD-levynä yhdessä levysarjan seitsemännen osan kanssa.
Kappaleet > A-puoli

Frederik: Rakkauden aika (Konna antti kosu puntti) – 3.00 (alkup. ”A-ba-ni-bi”, säv. N. Hirsh – E. Manor, suom. san. R. Reiman, sov. K. Halonen)
Taiska: Miksi näin? – 2.47 (säv. A. Alaspää – H. Seppänen, san. H. Seppänen, sov. K. Halonen)
Kari Tapio: Kaipuu – 4.20 (alkup. ”Sorrow”, elok. A Nous Les Petites Anglaises, säv. M. Shuman, suom. san. J. Vainio, sov. V. Samuli)
Hanne: Hän on mun – 2.59 (säv. M. Siitonen, san. V. Salmi, sov. P. Fagerlund)
Hector: Ei mittään (Työttömän arkiviisu) – 2.54 (säv. Trad., san. & sov. Hector)
Fredi: Seilaan – 3.50 (alkup. ”Sailing”, säv. G. Sutherland, suom. san. A. Sotavalta, sov. K. Halonen)
Päivi: Suoraan suoneen – 4.17 (alkup. ”Mellow Lovin”, säv. T. Monn – J. Cheeks – R. Williams, suom. san. J. Vainio, sov. K. Kuusi)
Danny & Armi: Me vain – 3.00 (säv. ja sov. V. Samuli, san. J. Vainio)
Kappaleet > B-puoli

Juhamatti: Fanny Fanny – 3.19 (säv. F. Francois – M. Atria, suom. san. C. Johansson, sov. J. Sivonen)
Katri Helena: Ystävä – 2.54 (säv. T. Kalaoja, san. Katri Helena, sov. V. Samuli)
Ami Jaara: Rokkivaari Hotanen – 2.27 (alkup. ”Daddy Cool”, säv. F.C. Slay – B. Crewe, suom. san. T. Kansa, sov. K. Halonen)
Pepe Willberg: Olet mulle maailmain – 3.56 (alkup. säv. ”How Deep Is Your Love”, Barry, Robin & Maurice Gibb, suom. san. P. Reponen, sov. V. Samuli)
Jukka Raitanen: Miksi lyötyä miestä näin lyöt – 3.48 (alkup. ”Lucille”, säv. R. Bowling – H. Bynum, suom. san. P. Reponen, sov. V. Samuli)
Juhani Markola ja Lilli: Ääni puhelimessa – 3.50 (alkup. ”Le Telephone Pleure”, säv. Cl. Francois – J.P. Bourtayre – F. Thomas, suom. san. J. Vainio, sov. V. Samuli)
Eini: Vielä jossakin kohdataan – 3.32 (säv. ja sov. K. Halonen, san. J. Vainio)
Olli Junttila: Jos ystävään luottaa voit – 2.46 (säv. ja san. V. Juntunen, sov. K. Halonen)
Tower of Power
Diskografia > Studioalbumit

East Bay Grease (1970)
Bump City (1972)
Tower of Power (1973)
Back to Oakland (1974)
Urban Renewal (1975)
In The Slot (1975)
Ain't Nothin' Stoppin Us Now (1976)
We Came to Play (1978)
Back on the Streets (1979)
Direct (1988)
Power (1988)
Monster on a Leash (1991)
T.O.P. (1993)
Souled Out (1995)
Rhythm & Business (1997)
Direct Plus! (1997)
Oakland Zone (2003)
The Great American Soulbook (2009)
Diskografia > Kokoelmalevyt ja muut

Lights out: San Francisco (1972)
Fillmore - The Last Days (1972)
Direct, Jonkinlainen kokoelma (1981)
What Is Hip? (1986)
Direct PLUS! (1997)
Soul Vaccination: Live (1999)
Dinosaur Tracks (1999) (levytetty 1982)
What Is Hip, Tower of Power Anthology (1999)
The Very Best Of Tower of Power (2001)
Soul With A Capital "S" (2002)
Havin' Fun (2003)
What Is Hip & Other Hits (2003)
What Is Hip? (2006)
Jäsenet

Larry Braggs – Laulu
Emilio Castillo – Laulu, saksofoni
Tom Politzer – Saksofoni
Stephen 'Doc' Kupka – Baritonisaksofoni
Adolfo Acosta – Trumpetti
Mike Bogart – Trumpetti
David Garibaldi – Rummut
Roger Smith – Kosketinsoittimet
Mark Harper – Kitara
Francis "Rocco" Prestia – Basso
Entiset jäsenet > Laulajat

Brent Carter
Edward McGee
Ellis Hall
Hubert Tubbs
Lenny Williams
Michael Jeffries
Rick Stevens
Rufus Miller
Tom Bowes
Entiset jäsenet > Saksofonistit

Norbert Stachel
John Scarpulla
Steve Grove
David Mann
Tom Timko
Brandon Fields
Lenny Pickett
Marc Russo
Richard Elliot
Skip Mesquite
Entiset jäsenet > Trumpetistit

Bill Churchville
Jesse McGuire
Don Harris
Barry Danielian
Lee Thornburg
Al Chez
Mic Gillette
Mike Cichowicz
Rick Waychesko
Greg Adams
Ken Balzell
Dave Padron
Entiset jäsenet > Rumpalit

Herman Matthews
David Bartlett
Mark Sanders
Mick Mestek
Ronnie Beck
Russ McKinnon
Entiset jäsenet > Kosketinsoittajat

Nick Milo
Chester Thompson
Dave Mathews
Ellis Hall
Entiset jäsenet > Kitaristit

Jeff Tamelier
Bruce Conte
Danny Hoefer
Danny Jacob
Willy Fulton
Carmen Grillo
Entiset jäsenet > Basistit

Bobby Vega
Victor Conte
Vito San Filippo
Entiset jäsenet > Lyömäsoittaja

Brent Byars (oli mukana vain alkuaikoina)
Aiheesta muualla

Tower of Powerin viralliset sivut (Arkistoitu – Internet Archive)
František Douda

| Mitalit | Mitalit | Mitalit |  |
| --- | --- | --- | --- |
|  Douda vuoden 1935 aikoihin. |  Douda vuoden 1935 aikoihin. |  Douda vuoden 1935 aikoihin. |  |
Maa:   Tšekkoslovakia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Los Angeles 1932 | kuulantyöntö |  |
| EM-kilpailut  | EM-kilpailut  | EM-kilpailut  |  |
|  Pronssia | Torino 1934 | kuulantyöntö |  |
František Douda (23. lokakuuta 1908 Lhota Samoty, Böömi, Itävalta-Unkari – 15. tammikuuta 1989 Praha) oli tšekkoslovakialainen kuulantyöntäjä ja kiekonheittäjä. Hän voitti kuulantyönnössä 1930-luvulla olympia- ja EM-pronssia ja teki kahdesti lajin maailmanennätyksen.
Elämä ja urheilu-ura

Douda teki kuulantyönnössä lokakuussa 1931 Brnossa maailmanennätyksen 16,04 metriä, joka kesti seuraavan vuoden kesäkuuhun asti. Syyskuussa 1932 hän otti jälleen maailmanennätyksen nimiinsä työnnettyään Prahassa 16,40 metriä. Tulos kesti maailmanennätyksenä yli puolitoista vuotta. Douda oli vuoteen 1976 asti viimeisin ei-yhdysvaltalainen kuulantyönnön ME-mies.
Douda kilpaili kolmissa kesäolympialaisissa. Amsterdamissa 1928 ja Los Angelesissa 1932 hän kilpaili sekä kuulantyönnössä että kiekonheitossa. Los Angelesissa hän voitti kuulantyönnössä pronssia ja sijoittui kiekonheitossa 15:nneksi. Berliinin kesäolympialaisissa 1936 Douda kilpaili vain kuulantyönnössä sijoittuen seitsemänneksi. Torinon EM-kilpailuissa 1934 hän voitti kuulantyönnössä pronssia virolaisen Arnold Viidingin ja suomalaisen Risto Kuntsin työnnettyä yhden senttimetrin pidemmälle. Douda teki henkilökohtaiset ennätyksensä, kuulantyönnössä 16,20 metriä ja kiekonheitossa 46,30 metriä, vuonna 1932.
Aiheesta muualla

Kuvia tai muita tiedostoja aiheesta František Douda Wikimedia Commonsissa
František Douda Kansainvälinen olympiakomitea. (englanniksi)
Tuomaansilta

| Tuomaansilta |
| --- | --- |

Ajokaistoja:  4
Ylittää:  Aurajoen
Sijainti:  Turku
Siltatyyppi:  Jännitetty betoninen jatkuva palkkisilta
Pituus:  93 m
Leveys:  22 m
Korkeus:  10 m
Avattu liikenteelle:  1999
Koordinaatit:  60°27′31.7″N, 022°16′39.1″E
Lisää silta-artikkeleitaArkkitehtuurin teemasivulla
Tuomaansilta (ruots. Tomasbron) on Aurajoen ylittävä silta Turussa. Sillan kautta kulkee Helsinginkatu, joka muuttuu jonkin matkaa sillan kaakkoispuolella valtatie 1:ksi. Liikenne sillalla kulkee molempiin suuntiin, ja se on myös jalankulkijoiden ja kevyen liikenteen käytössä. Silta on nimetty 1200-luvulla eläneen piispa Tuomaan mukaan. Silta on tyypiltään jännitetty betoninen jatkuva palkkisilta.
Tuomaansilta rakennettiin vuosina 1998–1999. Sen suunnitteli Insinööritoimisto Pontek Oy, joka suunnitteli myös Turun Teatterisillan. Tuomaansilta notkahti rakennusvaiheessaan tammikuussa 1999, kun Aurajoen jäät lähtivät Halistenkosken alapuolelta liikkeelle isoina lauttoina kesken sillan kannen valun ja törmäsivät valumuottien tukirakenteisiin. Saman vuoden aprillipäivänä Turun Sanomien aprillipilana oli, että silta olisi romahtanut uudestaan. Suomen Rakennusinsinöörien Liitto valitsi Tuomaansillan vuoden sillaksi vuonna 2001. Vuonna 2014 toinen turkulainen silta, Kirjastosilta, sai saman kunnian.
Sillan läheisyydessä on Tuomaanpuisto. Ympäristössä sijaitsee myös Leena Ikosen tekemä Jäähuntu-taideteos.
Notkahtanut Tuomaansilta tammikuussa 1999
Aiheesta muualla

Wikimedia Commonsissa on kuvia tai muita tiedostoja aiheesta .
Matti Grönroos: Valtatie 1 (Arkistoitu – Internet Archive)
Top Chef

| Top Chef |
| --- | --- |
Tyyli:  ruoanlaitto tositelevisio kilpailu
Kestoaika:  60 min
Pääosissa:  Tuomarit:   Katie Lee Joel (1. kausi) Padma Lakshmi (2. kausi- ) Tom Colicchio Gail Simmons Ted Allen (3.-4. kausi) Toby Young (5. kausi- )
Alkuperämaa:   Yhdysvallat
Alkuperäiskieli:  englanti
Verkko:   Bravo    Sub
Esitetty:  8. maaliskuuta 2006 –
Tuotantokausia:  21
Jaksoja:  316
Tuotanto
Tuotantoyhtiö(t):  Magical Elves Productions
Aiheesta muualla
Virallinen sivusto
IMDb 
Top Chef on yhdysvaltalainen tositelevisiokilpailu, jossa kokit kilpailevat toisiaan vastaan ruoanlaittoon liittyvissä haasteissa. Tuomaristo arvioi kokkien suoritukset yhdessä vierailevan tuomarin kanssa, joka on yleensä tunnettu henkilö ruoka- tai viinialalta. Jokaisessa jaksossa putoaa yksi tai useampi kilpailija.
Top Chef-brändillä on kolme spin-off -sarjaa. Bravo on tilannut sarjat Top Chef Junior, jossa kilpailee teini-ikäisiä, Top Chef: Masters, jossa kilpailijoina on "ruokamaailman kirkkaimpia tähtiä, palkintoja voittaneita ja hyvin tunnettuja kokkeja", sekä Top Chef: Just Desserts, jossa nimensä mukaisesti valmistetaan vain jälkiruokia.
Formaatti

Jokaisen Top Chef -jakson aikana kilpailijat suorittavat kaksi haastetehtävää.
Quickfire -haasteessa jokaisen kokin on valmistettava tietyt vaatimukset täyttävä ruoka-annos (esim. tiettyä ainesosaa käyttäen) tai osallistua ruokamaailmaan liittyvään haasteeseen (esim. makutestiin). Yleensä kokeille annetaan enintään tunti aikaa haasteen suorittamiseen. Vieraileva tuomari valitsee vähintään yhden kokin haasteen voittajaksi. Kauden alussa kokille saatetaan myöntää koskemattomuus seuraavaa pudotusta varten. Kilpailijoiden määrän vähetessä voittaja saa muunlaisen palkinnon.
Pudotushaasteessa kokkien on valmistettava yksi tai useampi ruokalaji, jotka täyttävät tuomareiden asettamat vaatimukset. Suurin osa pudotushaasteista on yksilötehtäviä ja osassa täytyy valmistaa useita annoksia. Aikaa pudotushaasteeseen annetaan pari tuntia tai päivää.
Pudotushaasteen päätyttyä tuomarit kommentoivat kokkien valmistamia annoksia, valiten niistä lopuksi parhaimman ja huonoimman.
Sarjan jaksot etenevät edellä kuvatun mukaisesti 10-13 jakson ajan, kunnes käydään finaalikilpailu.
Formaatti > Vierailevat tuomarit

Viiden ensimmäisen kauden aikana kilpailussa on ollut yhteensä 61 vierailevaa tuomaria. Heistä 20 on voittanut Food and Wine Best New Chef -palkinnon ja 21 on vieraillut sarjassa useita kertoja: Anthony Bourdain, Rocco DiSpirito, Hubert Keller, Eric Ripert, Michelle Bernstein, Wylie Dufresne, Daniel Bouloud, Dan Barber, Ming Tsai, Scott Conant, Mike Yakura ja Ted Allen. Myös näyttelijä Natasha Richardson on vieraillut sarjassa tuomarina.
Palkinnot ja sponsorit

Artikkeli Food & Wine -lehdessä
Esitys Food & Wine Classic -messuilla Aspenissa, Coloradossa
125 000 dollaria palkintorahaa (kausilla 1-5 palkintosumma oli 100 000 dollaria)
Setti Sears Kenmore -keittiötarvikkeita (kaudet 1-2))
Kulinaarinen matka Ranskan Alpeilla (Evianin rahoittamana: kausilla 3 ja 4)
100 000 dollarin arvosta Macy's keittiötarvikkeita (kausi 6)
Sears on toiminut sarjan sponsorina ensimmäisestä kaudesta alkaen yhdessä Calphalonin ja Toyotan kanssa. Top Chef aloitti GE:n kodinkoneiden käytön kolmannella kaudella. Muita sponsoreita ovat muun muassa Kingsford Charcoal, Wild Oats, Bertolli, Cold Stone Creamery, Kraft Foods, Nestlé, Quaker Oats, Baileys Irish Cream, T.G.I. Friday's, Red Robin, Continental Airlines, Breville sekä Bombay Sapphire.
Kaudet > Kausi 1

Top Chefin ensimmäinen tuotantokausi kuvattiin San Franciscossa, Kaliforniassa. Juontajana toimi Katie Lee Joel, tuomareina puolestaan Tom Colicchio ja Gail Simmons yhdessä vaihtuvien vierailevien tuomareiden kanssa. Las Vegasissa pidetyssä finaalissa toisiaan vastaan kilpailivat Harold Dieterle ja Tiffani Faison, joista voiton ja ensimmäisen "Top Chef" -tittelin vei Dieterle.
Kaudet > Kausi 2

Top Chefin toinen tuotantokausi kuvattiin Los Angelesissa, Kaliforniassa. Padma Lakshmi otti Katie Lee Joelin paikan juontajana. Ensimmäisen kauden tavoin myös toisella kaudella oli useita vierailevia tuomareita. Waikola Villagessa Havaijilla järjestetyn finaalin voitti Ilan Hall, Marcel Vigneron jäädessä toiseksi. Kolmanneksi sijoittunut Sam Talbot äänestettiin "fanien suosikiksi".
Kaudet > Kausi 3

Top Chefin kolmas tuotantokausi kuvattiin Miamissa, Floridassa. Padma Lakshmi jatkoi juontajana ja myös tuomaristo säilyi ennallaan. Top Chefin tittelin voitti Hung Huynh. Hänet haastoivat finaalissa Dale Levitskin ja Casey Thompson, joka äänestettiin myös ”fanien suosikiksi”.
Kaudet > Kausi 4

Top Chefin neljäs kausi kuvattiin Chicagossa, Illinoisissa. Padma Lakshmi jatkoi juontajana ja Tom Colicchio päätuomarina. Gail Simmons ja Ted Allen vuorottelivat tuomariston kolmantena pysyvänä tuomarina. Puerto Ricossa järjestetyssä finaalissa Stephanie Izard eteni sarjan ensimmäiseksi naisvoittajaksi. Izard äänestettiin myös "fanien suosikiksi".
Kaudet > Kausi 5

Top Chefin viides tuotantokausi kuvattiin New York Cityssä. Toby Young otti Gail Simmonsin paikan tuomaristossa, tuomariston jatkaessa muilta osin samalla kokoonpanolla. Hosea Rosenberg voitti kilpailun haastajinaan finaalissa suomalaissyntyinen Stefan Richterin ja Carla Hall. "Fanien suosikiksi" äänestettiin Fabio Viviani, joka sijoittui kilpailussa neljänneksi.
Kaudet > Kausi 6

Top Chefin kuudes kausi kuvattiin Las Vegasissa, Nevadassa. Kauden finalistit olivat Kevin Gillespie sekä veljekset Bryan ja Michael Voltaggio. Michael voitti kilpailun ja Kevin äänestettiin kauden "fanien suosikiksi".
Kaudet > Kausi 7

5. lokakuuta 2009 Bravo julkaisi tiedon, että sarjaa tehdään seitsemäskin tuotantokausi. Kuvaukset aloitetaan huhtikuussa 2010.